b'\n_START_ARTICLE_\nCarrer Pilar, 3\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici entre mitgeres situat a prop del col\xc2\xb7legi de les Escol\xc3\xa0pies de Figueres. \xc3\x89s un edifici de planta baixa, tres pisos i golfes amb coberta dues vessants. \xc3\x89s un edifici de grans dimensions, amb cinc obertures a cadascuna de les plantes superiors, totes elles amb balc\xc3\xb3 individual, i un esgrafiat amb un motiu geom\xc3\xa8tric a sobre. Entre els balcons de cada planta apareix un esgrafiat decoratiu de petis rectangles i cercles. Les obertures de la planta baixa no s\xc3\xb3n les originals, degut al seu \xc3\xbas com a magatzem. La planta golfes t\xc3\xa9 com a obertures uns \xc3\xb2culs emmaonats.'